Lieutenant-Représentant

25px Lieutenance ass eng Weiderleedung op dës Säit.
De Lieutenant-Représentant, offiziell Lieutenant-Représentant du Grand-Duc, ass e Begrëff aus der konstitutioneller Monarchie vu Lëtzebuerg.

D'Lieutenance ( Statthalterschaft) bedeit, datt déi offiziell Aufgabe vum Grand-Duc temporär oder dauerhaft vun engem Vertrieder iwwerholl ginn. Et ass dacks eng Etapp ier de Groussherzog ofdankt.

Op Basis vun der Lëtzebuerger Constitutioun kann de Grand-Duc sech an der Reiefolleg vum Éischtgebuerene Kand (deemno vum Ierfgroussherzog oder der Ierfgroussherzogin) an deene Beräicher déi hie fir néideg hält, vertriede loossen. De Vertrieder kritt dann den Titel vum Lieutenant-Représentant an iwwerhëlt seng Funktiounen, nodeem hien an der Chamber den Eed op Verfassung an d'Gesetzer geschwuer huet.

 Originaltext aus der Lëtzebuerger Constitutioun 
Artikel 58 « Le Grand-Duc peut se faire représenter par une personne qui remplit les conditions de l’article 56, paragraphe 1er, et qui porte le titre de Lieutenant-Représentant du Grand-Duc. Le Lieutenant-Représentant du Grand-Duc n’entre en fonction qu’après avoir prêté devant la Chambre des Députés le serment suivant : Je jure d’observer la Constitution et les lois et de remplir fidèlement mes attributions constitutionnelles. »
Artikel 56 « (1) La fonction de Chef de l’État est héréditaire dans la descendance directe de Son Altesse Royale Adolphe, Grand-Duc de Luxembourg, Duc de Nassau, par ordre de primogéniture et par représentation. Seuls les enfants nés d’un mariage ont le droit de succéder. »

 Lieutenancen an der Geschicht vum Groussherzogtum Lëtzebuerg 
+Ernennung de(n)Vereedegung de(n)bisLieutenant-Représentantfir5. Februar 185024. Oktober 185013. Januar 1879Prënz Hendrik vun Hollandsäi Brudder, Kinnek Groussherzog Wëllem III.4. Abrëll 190214. Abrëll 190217. November 1905Prënz Wëllem vun Nassausäi Papp, Grand-Duc Adolphe19. Mäerz 19082. Abrëll 190813. November 1908Grande-duchesse consort Maria Annahire Mann, Groussherzog Wëllem IV.28. Abrëll 19614. Mee 196112. November 1964Ierfgroussherzog Jeanseng Mamm, Groussherzogin Charlotte3. Mäerz 19984. Mäerz 19987. Oktober 2000Ierfgroussherzog Henrisäi Papp, Groussherzog Jean23. Juni 20248. Oktober 20243. Oktober 2025Ierfgroussherzog Guillaumesäi Papp, Groussherzog Henri

 Kuckt och 
 Ofdankung
 Regence
 Lieutenant du roi
 Lord-lieutenant

Kategorie:Geschicht vu Lëtzebuerg